  Майя Бывальцева Можга ёросысь Мельниково гуртысь 16 аресъем Мария Колесниковаез Федераци Кенешын «Дети-герои» огъяросси ӵектос улсын пусйизы. Гужем нылаш выйись ӵош дышетскись эшсэ утиз, вераз ивортодэтъя «Удмуртия» агентстволы Мельникововысь школалэн кивалтӥсез Любовь Сюгаева. Мария сузэреныз но ӵош дышетскись эшенызы ӵош пыласькыны мынӥзы. Нылъёс ярдуре кылизы, нош пияш вуэ зымиз, но мурдалазэ валатэк, чыртызэ шуккиз. Быдэ вуымтэ кема ву вылэ ӧз поты, куке вупульыос ӝутскыны кутскизы, нылъёс эшсы вые шуыса валазы Любовь Сюгаева, Мельниковоысь школалэн кивалтӥсез Любовь Сюгаевлэн верамезъя, Мария сузэрез уяны уг быгаты, нош ачиз Маша, чик малпаськытэк, эшсэ утьыны вуэ тэтчиз. Нылаш мырдэм сое ярдуре поттӥз. Ӧжыт кыллем бераз, пияш ачиз дораз вуиз. Луэм учыр сярысь Маша анай-атаезлы номыр ӧз вера. Со сярысь тодмо луиз шугадӟонэ шедем муртэ эмъяськонние нуэм бере гинэ. Пияшлэн киыз зубектыны кутскем но температураез ӝутскем. Эшсэ кышкатэм утемез понна Мариялы берет, таукарон гожтэт, медаль но кузьым сётӥзы. Пусйыны кулэ, чиед гинэ нылаш семьяысь одӥг гинэ нылпизэс утьыны быгатӥз. Кылем арын солэн выныз выйиз. Кызьы ивортэ Федераци Кенешлэн пресс-службаез, 1-тӥ шуркынмонэ сӥё-дано ужрадын Россилэн 68 улосвылъёсысьтыз 250 пиналъёсты пусйизы. ВАТСАН «Дети-герои» огъяросси ужрад улсын 16 аресозь пиналъёсты но быдэ вуымтэсоты пусъё, кин секыт учырын ассэ жалятэк мукет адямиослы юрттӥз но улонзэс утиз. Тегъёс: Мерлык Можга Удмуртия Россия пиналъёс данъетъёс спасательёс  